kakaunting sisidlan na lamang na may mga galang at mga panusok ang nalalabi, marahil ay mga panghandog na kaniyang ipamimigay. aalis na nga siyang kasama ng capitan general, na ayaw na ayaw palawigin ang panghahawak sa katungkulan, dahil sa pangingilag sa sasabihin ng tao. ibinubulong ng mga malabiga na si simoun ay ayaw mangahas na maiwang mag isa, na, kung mawalan ng pinanananganan, ay ayaw na mapaghigantihan ng maraming pinagtubuan at mga nasawi, at ang lalo pa manding malaking sanhi ay ang pangyayaring ang general na darating, ay kilala sa pagka may matuwid na hilig, at marahil dahil ay ipasauli sa kaniya ang lahat ng kinita. sa isang dako naman ay sinasapantaha ng mga mapamahiing indio na si simoun ay isang diablo na ayaw malayo sa kaniyang huli. ang mga mapaghaka ng masama ay kumikindat ng may pakahulugan at nagsasabing: kung pudpod na ang parang ay lilipat na sa ibang dako ang balang. ang ilan lamang, kakaunti, ang nangagsisingitit hindi umiimik.